Lesbisk

Lesbisk eller lesbe er betegnelser som brukes for å beskrive homofile kvinner. Det vil si kvinner som tiltrekkes av, blir forelsket i, og/eller har sex med utelukkende andre kvinner. Lesbisk fungerer for noen også som en identitet eller en tilhørighet, det vil si som noe en opplever seg selv som – og som andre oppfatter at en er. Ikke alle kvinner som tiltrekkes av andre kvinner identifiserer seg nødvendigvis som lesbisk. Lesbisk er en seksuell identitet, og begrepet brukes om kvinner uavhengig av fødselskjønn, herunder ciskvinner og transkvinner.

Historikk 
Ordet stammer fra navnet på den greske øya Lésvos (Lesbos), hvor dikterinnen Sapfo cirka 600 fvt. skrev kjærlighetsdikt til kvinner.

Ordet lesbisk kom i bruk i Norge i 1960- og 1970-årene. En del kvinner motsatte seg begrepet den gang fordi de mente det signaliserte at de var annerledes enn menn. Andre igjen mente det var viktig å bruke ordet 'lesbisk' for nettopp å synliggjøre kvinnene, som ikke alltid hadde tatt eller fått så stor plass i den organiserte homobevegelsen.

Det har aldri vært ulovlig å ha lesbisk seksuelt samleie i Norge, mens forbudet mot seksuelt samleie mellom homofile menn ble opphevet i 1972.

Se også 
 Lesbisk Bevegelse
 Bifili
 Homofili
 Heterofili
 Seksualitet

Referanser

Eksterne lenker 
 

LHBT
Seksuell orientering
Kjærlighet